(Reuters) – Raġel Franċiż li nħataf fl-Alġerija nhar il-Ħadd li għadda deher f’filmat it-Tnejn jgħid li kien maħtuf minn fergħa tal-Istat Islamiku bbażata fl-Alġerija grupp Il-raġel Herve Gourdel ta’ 55 sena minn Nice jgħid fil-filmat li wasal fl-Alġerija fl-20 ta’ Settembru u nħataf l-għada fil-21 Settembru. Huwa jidher bilqiegħda fl-art ħdejn żewġ militanti tal-ISIS b’wiċċhom mgħotti u armati. “Ninsab f’idejn Jund al-Khilifa, grupp armat Alġerin. Dan il-grupp armat qiegħed jistaqsini biex nistaqsik (President Francois Hollande) biex ma tintervjenix fl-Iraq. Qegħdin iżommuni bħala ostaġġ u Sur President qed nitolbok biex tagħmel dak kollu li tista’ biex toħroġni minn din is-sitwazzjoni ħażina u nirringrazzjak.” Mal-lejl il-Ministeru tal-affarijiet barranin Franċiż ikkonferma l-awtentiċità tal-vidjo li fih il-militanti jheddu li se jħanxru ras lill-Franċiż jekk fi żmien 24 siegħa Hollande ma jwaqqafx l-attakki fuq l-Istat Islamiku. Huwa qal li l-Franza mhux se ċċedi għat-theddid tal-ISIS u li l-Gvern Franċiż jinsab f’kuntatt mal-Gvern Alġerin biex jinħeles l-ostaġġ Franċiż. Madankollu qal li s-sitwazzjoni hija kritika ħafna.